Ervin Kivimaa
Ervin Kivimaa (enne nime eestistamist Steinfeld; 20. mai 1922 Otepää – 10. november 1992 Tartu) oli Eesti NSV ajaloolane ja parteitöötaja. Komsomoli astus 1940. aasta sügisel. Keskkooli lõpetas 1941. Nõukogude Armees 1941–1945. NLKP liige 1945. Pärast demobiliseerimist nõukogude ja parteitöö Otepääl. Õppis TRÜ-s ajalugu. 1956–61 EKP Tartu linnakomitee sekretär. TRÜ NLK Partei ajaloo õppejõud. 1970. aastal kaitses kandidaadidissertatsiooni vabariigi põllumajanduse kollektiviseerimise ettevalmistamisest ja läbiviimisest.